CHAYO เซ็นซื้อหนี้สินเชื่อรถยนต์ BAY ดันรายได้ปีนี้เข้าเป้า 25%
CHAYO ลงนามสัญญาซื้อหนี้สินเชื่อยานยนต์จาก BAY เดินหน้าซื้อหนี้เข้ามาเสริมพอร์ตอย่างต่อเนื่อง มั่นใจดันรายได้ปี 65 เข้าเป้า 25%

CHAYO ลงนามสัญญาซื้อหนี้สินเชื่อยานยนต์จาก BAY เดินหน้าซื้อหนี้เข้ามาเสริมพอร์ตอย่างต่อเนื่อง มั่นใจดันรายได้ปี 65 เข้าเป้า 25%
26 ก.ค. 2565

นายสุขสันต์ ยศะสินธุ์ ประธานเจ้าหน้าที่บริหาร พร้อมด้วย นายกิตติ ตั้งศรีวงศ์ รองประธานเจ้าหน้าที่บริหาร และนายพิมพ์ ปัทมสิงห์ ณ อยุธยา กรรมการ บริษัท ชโย กรุ๊ป จำกัด (มหาชน) หรือ CHAYO ร่วมลงนามสัญญาโอนหนี้และสิทธิเรียกร้องกับธุรกิจสินเชื่อยานยนต์ ของ ธนาคารกรุงศรีอยุธยา จำกัด (มหาชน) หรือ BAY เข้ามาบริหารเพิ่มเติม
โดย CHAYO เดินหน้าซื้อหนี้เข้ามาเสริมพอร์ตอย่างต่อเนื่อง คาดช่วยสนับสนุนให้ภาพรวมรายได้และกำไรแข็งแกร่ง มั่นใจปี 65 ตั้งเป้ารายได้เติบโตอย่างน้อยไม่ต่ำกว่า 25%